જંગલ વિસ્તારમાં ઉનાળામાં ગરમીનો પારો ૪૩ ડિગ્રી સુધી પહોંચી જાય છે. ચોમાસામાં ઓછો વરસાદ પડે ત્યારે વન્યપ્રાણીઓ માટે પીવાના પાણીની સમસ્યા સર્જાઇ છે. ધારી ગીરપુર્વના ૭૨૮ ચો.કિમી વિસ્તારમાં વનવિભાગ દ્રારા બે કિલોમીટરના અંતરે એક એવી રીતે કુલ ૧૪૦ પાણીના કૃત્રિમ પોઇન્ટ ઉભા કરવામાં આવ્યાં છે. જંગલમાં જે વિસ્તારોમાં નદીઓ હજુ શરૂ છે ત્યાં વન્યપ્રાણીઓને પાણીની કોઇ સમસ્યા નથી પરંતુ અમુક વિસ્તારોમાં પાણીની સમસ્યા છે ત્યાં પાણીના કૃત્રિમ પોઇન્ટમાં ટેન્કરો દ્રારા નિયમિત પાણી ભરવામાં આવે છે.